Súradnice: 42°08′53.3″S 24°44′53.0″V﻿ / ﻿42,148139°S 24,748056°V﻿ / 42.148139; 24.748056

**Budova Plovdivskej populárnej banky**  je budova banky z prvej polovice 20. storočia, ktorá sa nachádza v meste Plovdiv v Plovdivskej oblasti v južnom Bulharsku.

Budova má pridelený štatút kultúrnej pamiatky miestneho významu.

Lokalita
--------

Budova Plovdivskej populárnej banky sa nachádza v centrálnej časti mesta Plovdiv na námestí „Džumajata" (bulh. площад „Джумаята" – *ploštad „Džumajata"*) na rohu ulíc „Rajko Daskalov (bulh. улица „Райко Даскалов", doslova *ulica Rajka Daskalova*) a „Železarska" (bulh. улица „Железарска" – *ulica „Železarska"*, doslova *Železiarska ulica*) oproti vchodu do mešity Džumaja. Oficiálna adresa budovy je ulica „Rajko Daskalov (bulh. улица „Райко Даскалов", doslova *ulica Rajka Daskalova*) č. 2.

Dejiny
------

Plovdivská populárna banka bola založená 1. decembra 1913. Spočiatku sídlila v prenajatých priestoroch, no začiatkom 20. rokov 20. storočia sa vedenie banky rozhodlo presídliť do vlastnej budovy. Tá bola postavená v roku 1922, potom čo prebehla architektonická súťaž a bol vybraný konkrétny projekt budovy. Koncom 20. rokov 20. storočia sa začala časť budovy využívať ako hotel, ktorý niesol názov Union Palace.

V roku 1969 získala budova štatút kultúrnej pamiatky miestneho významu.

V súčasnosti (2024) je budova sídlom pobočky banky DSK.

Charakteristika
---------------

Autorom projektu budovy sú architekti Jordan Jordanov a Dimităr Koev.

Budova patrí k prvým veľkým verejným budovám postaveným v Plovdive po prvej svetovej vojne. Najzaujímavejšia je centrálna časť budovy s vchodom, ktorá leží medzi dvoma ulicami, vystupuje z celkovej fasády stavby a vo vrchnej časti je zakončená kupolou. Na kupole sa nachádza hodinový mechanizmus s ciferníkom, pričom v čase dokončenia budovy išlo o druhé hodiny na verejnej budove v Plovdive (po budove plovdivskej centrálnej vlakovej stanice).

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1969

Dôvod pamiatkovej ochrany: architektonicko-staviteľská a historická hodnota budovy

Galéria
-------

* pohľad z námestia Džumajata, na pravej strane budova mešity Džumaja, v popredí hradby Filipopolupohľad z námestia Džumajata, na pravej strane budova mešity Džumaja, v popredí hradby Filipopolu
* pohľad na vrchnú časť centrálnej fasády s kupolou a hodinamipohľad na vrchnú časť centrálnej fasády s kupolou a hodinami
* pohľad na fasádu na ulici Rajko Daskalovpohľad na fasádu na ulici Rajko Daskalov
* detail z fasády na ulici Železarskadetail z fasády na ulici Železarska

Poznámky
--------

1. ↑  bulh. Сграда на Пловдивска популярна банка‎ – *Sgrada na Plovdivska popuľarna banka*), známa aj ako **Budova Populárnej banky** (bulh. Сграда на Популярна банка – *Sgrada na Popuľarna banka*)

Referencie
----------

1. 1 2 3 4 5 6 7  Национален институт за недвижимо културно наследство. *НИНКН: Област Пловдив* [online]. ninkn.bg, [cit. 2024-03-07]. Dostupné online.
2. 1 2 3 4 5 6 7 8 9  TOTEV, Božidar. *Enciklopedija na Plovdiv*. Plovdiv : TOTEV, 2017. ISBN 978-619-188-138-3. S. 443.
3. 1 2  KALINKOVA, Penka. *Poznatijat nepoznat Plovdiv*. Plovdiv : Obština Plovdiv, 2018. 272 s. ISBN 978-954-8852-84-5. S. 29 – 30.
4. 1 2 3 4 5  RAJČEVSKI, Georgi. *Plovdivska enciklopedija*. Plovdiv : Izdatelska kăšta „Glas", 2017. 476 s. ISBN 978-954-491-553-7. S. 437 – 438.

Iné projekty
------------

Commons
* Spolupracuj na Commons Commons ponúka multimediálne súbory na tému **Budova Plovdivskej populárnej banky**